钦定古今图书集成/历象汇编/岁功典/第049卷 > 《遵生八笺》 > 五月事忌
## 钦定古今图书集成/历象汇编/岁功典/第049卷 > 《遵生八笺》 > 五月事忌

“五月用事，不宜用午。”犯“月建”，百事不吉。

十五、二十五日，忌裁衣交易。

经曰：五月初五、初六、初七日、十五、十六、十七日、二十
五、二十六、二十七日，谓之九毒。戒夫妇容止勿居湿
地，以招邪炁，勿露卧星月之下，
问礼俗云：五月俗称恶月。按《月令》，仲夏，阴阳交，生死
之分，君子节嗜欲，勿任声色。

《金匮要略》云：“勿食韭菜，令人乏力损目。勿食生菜。”
《太平御览异苑》曰：“五月勿晒床荐席。”

《月令图经》：勿食浓肥，勿食煮饼，可食温煖之物。
《千金方》曰：“勿食獐鹿马各兽肉，伤人神气。”

又曰：“小儿不可弄槿花，惹病。痁槿为疟子花。五月勿
食鲤，多发风。勿食其脑。鲤、鲊不可同小豆、藿、官桂、猪
肝同食，损人。”

《本草》云：“勿食山泽中水。勿食未成核果，令人发痈毒
及寒热。勿食生菜。勿食鸡肉，勿食蛇鳝，勿食羊蹄。”
《保生心鉴》曰：“是月勿下枯井及深阱中，多毒气。先以
鸡毛探之，若毛下旋舞者，即是有毒，不可下也。”
《济世方》曰：“五月不可多食茄子，损人动气，茄属土耳。”
《岁时记》曰：“勿食菘菜，发皮肤疯痒。”

《保生月录》曰：“茉莉花勿置床头，引蜈蚣，当忌。李子不
可与蜜、雀肉同食，损五脏。”

《类摘良忌》云：“江鱼即黄鱼也。不可同荞麦食，令人失
音。枇杷不可同炙肉、热面同食，令人患热发黄。桃子
不可与鳖同食。”

《便民图纂》曰：“甜瓜，沈水者杀人，多食作阴下痒，生疮，
患脚气，食之永不愈。双带者杀人，且此物不可与油
饼同食。”

《杨公忌》曰：“初五日不宜问疾，名地腊日。”